Østre Romerike prosti

Østre Romerike prosti var et prosti i Borg bispedømme i Den norske kirke. Det ble etablert i 1998 ved deler av Øvre- og Nedre Romerike prostier. Det nye prostiet utgjorde fra begynnelsen av Fet, Sørum, Aurskog og Høland prestegjeld fra Nedre Romerike prosti og Nes prestegjeld fra Øvre Romerike prosti. Første prost var Steinar Hovde (sogneprest i Nes). I forbindelse med opprettelsen av prostiet, ble det tidligere Nes prestegjeld delt i Nes og Årnes prestegjeld. Prostesetet lå i første periode (til omkring 2000) på Disen i Nes. Siden Hovdes tid ble det flyttet til Årnes i Årnes prestegjeld i Nes kommune. Fra 2013 ble det flyttet tilbake til Disen.

Som følge av kommunereformen opphørte Østre Romerike prosti å eksistere fra 2020. Fet og Sørum ble innlemmet i Lillestrøm kommune i Nedre Romerike prosti. Aurskog-Høland ble overført til Østre Borgesyssel prosti, mens Nes ble tilført til Øvre Romerike prosti, slik som før 1998.

Proster i Østre Romerike prosti

 Tidligere «Provst Finchenhagen i Næs» (til daværende Øvre Romerike prosti). Finchenhagen omtales i Henrik Wergelands diktning.

Etter at prostiet ble opprettet i nyere tid

 1998–2000: Steinar Hovde (sete i Nes prestegjeld)
 2000–2006: Øystein Trømborg (sete i Årnes prestegjeld)
 2006–2019: Liv Berg Krohn-Hansen (sete i Årnes)

Fellesråd og sokn i Østre Romerike prosti

 Aurskog-Høland fellesråd
 Søndre Høland
 Løken
 Setskog
 Bjørkelangen
 Aurskog
 Sørum fellesråd
 Sørum
 Blaker
 Frogner
 Fet og Dalen fellesråd
 Fet
 Dalen
 Nes fellesråd
 Nes
 Udnes
 Fenstad
 Ingeborgrud
 Årnes
 Auli

Se også

 Liste over Den norske kirkes sogn	
 Liste over kirker i Norge etter kommune

Eksterne lenker
 Borg bispedømme: Prostier, proster og sogn i Borg

Tidligere prostier i Borg bispedømme
Etableringer i 1998
Religion i Viken